11/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Resolución de 28 de maio de 2013, do Servizo Provincial da Coruña, pola que se sinala a data para o levantamento de actas previas á ocupación no concello de Ribeira. Clave AC/12/099.06

Resolución de 28 de maio de 2013, do Servizo provincial de A Coruña pola que se sinala a data para o levantamento de actas previas á ocupación dos bens e dereitos afectados polo proxecto de construcción de glorieta no punto quilométrico 38+060 da AC-305, no Concello de Ribeira (clave AC/12/099.06) O artigo 28 do vixente Estatuto de autonomía de Galicia establece no seu apartado 2.º a competencia da comunidade autónoma galega no desenvolvemento lexislativo e a execución da lexislación do estado en materia de expropiación forzosa. Con data de 27 de setembro de 2012 a Xunta de Galicia procedeu á declaración da utilidade pública e a urxente ocupación dos bens e dereitos necesarios a efectos de expropiación para a mencionada obra por Decreto 195/2012, publicado no Diario Oficial de Galicia, de data de 8 de outubro de 2012. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este Servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do Concello de Ribeira, para que comparezan nos lugares, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prezuízo de se trasladaren ó lugar dos predios se o consideran necesario. Termo municipal de Ribeira. Lugar: Casa Consistorial do Concello de Ribeira. Data: 11 de xullo de 2013, ás dez horas. A relación de titulares cos bens e dereitos afectados, así como o plano parcelario correspondente estarán expostos no Concello de Ribeira, e no Servizo Provincial da Coruña (r/ Maria Doralba Larrull Lanero, n.º 2, 8.º planta). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución, podendo facerse acompañar á súa costa, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e até o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Coruña (r/ Vicente Ferrer, n.º 2, 8.º planta), as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. Así mesmo, comunícase que deberán comparece-lo acto xuntando as escrituras de propiedade das fincas e o documento nacional de indentidade. A Coruña, 28 de maio de 2013. O xefe do Servizo Jesus Fermin Liboria Zekalmi Youssfi